Document ID: 32006R0394

NEUVOSTON ASETUS (EY) N:o 394/2006,
annettu 27 päivänä helmikuuta 2006,
kaksikäyttötuotteiden ja -teknologian vientiä koskevan yhteisön valvontajärjestelmän perustamisesta annetun asetuksen (EY) N:o 1334/2000 muuttamisesta ja ajan tasalle saattamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1)
Asetuksen (EY) N:o 1334/2000 (1) mukaan kaksikäyttötuotteita (ohjelmistot ja teknologia mukaan luettuina) on valvottava tehokkaasti, kun niitä viedään yhteisöstä.
(2)
Jotta jäsenvaltiot ja yhteisö voisivat täyttää kansainväliset sitoumuksensa, mainitun asetuksen liitteessä I vahvistetaan asetuksen 3 artiklassa tarkoitettu kaksikäyttötuotteita ja -teknologiaa koskeva yhteinen luettelo, jolla pannaan täytäntöön kansainvälisesti sovitut kaksikäyttötuotteiden valvontajärjestelyt, mukaan luettuina Wassenaarin järjestely (WA), ohjusteknologian valvontajärjestely (MTCR), ydinalan viejämaiden ryhmä (NSG), Australian ryhmä (AG) ja kemiallisten aseiden kieltosopimus (CWC).
(3)
Mainitun asetuksen 11 artiklassa säädetään, että liitteet I ja IV on ajantasaistettava niiden asiaa koskevien velvoitteiden ja sitoumusten ja niihin tehtyjen muutosten mukaisesti, joita kukin jäsenvaltio on hyväksynyt kansainvälisten asesulku- ja vientivalvontajärjestelyjen jäsenenä tai ratifioimalla asiaa koskevia kansainvälisiä sopimuksia.
(4)
Kyseisen asetuksen liite I ja IV olisi muutettava niiden muutosten huomioon ottamiseksi, jotka on hyväksytty Wassenaarin järjestelyn, Australian ryhmän, ohjusteknologian valvontajärjestelyn ja ydinalan viejämaiden ryhmän taholla niiden muutosten jälkeen, jotka on tehty asetuksella (EY) N:o 1504/2004.
(5)
Jotta vientivalvontaviranomaisten ja toimijoiden olisi helpompi saada säännöksistä selvää, on tarpeen julkaista kyseisen asetuksen liitteiden ajantasaistettu ja kodifioitu toisinto.
(6)
Asetus (EY) N:o 1334/2000 olisi muutettava tätä vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1334/2000 liitteet tämän asetuksen liitteessä olevalla tekstillä.
2 artikla
Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 2006.

Labels: 7
3